AFRIKAANSE OPSOMMING: Gepakte materiaal strukture word in die industrie gebruik om die kontak area tussen twee stowwe in meervoudige faseprosesse te vergroot. Die proses gaan gewoonlik gepaard met geforseerde konveksie van ’n vloeistof of ’n gas deur gestruktureerde of lukrake soliede gepakte strukture. Toepassings van sulke meervoudige faseprossese sluit onder andere in die massa-oordrag na katalisator partikels wat die gepakte struktuur vorm of die absorpsie van gasse of vloeistowwe op die soliede gepakte elemente. ’n Eksperimentele ondersoek oor die drukval van veskillende gepakte elemente in ’n kolom is gedoen by die Telemark University College in Porsgrunn, Noorweë. Die gepakte struktuur het bestaan uit ’n kolommet ’n diameter van 0.072m en ’n hoogte van 1.5m. Lug is vertikaal opwaarts gepomp deur ’n poreuse plaat wat gesorg het vir ’n benaderde uniforme snelheidsprofiel. Die druk is toe op intervalle deur die poreuse struktuur gemeet. In die studie is die effekte van die eksterne wande, nl. die bydrae van die wand se wrywing en die vorming van kanale langs die kolom wand, as weglaatbaar aanvaar. Daar bestaan baie wiskundige dempingsmodelle vir gepakte strukture wat uit korrels saamgestel is. ’n Belangrike vraag kan dus gevra word, of laasgenoemde modelle veralgemeen kan word op ’n wetenskaplike manier om die demping deur verskillende gepakte strukture akkuraat te kan voorspel. Probleme wat ontstaan het met die wel bekende Ergun vergelyking, wat gebaseer is op ’n kapillêre model en wat toe verder aangepas is deur empiriese resultate van uniforme sfere, sal bespreek word. Teoretiesemodelle wat verbeteringe op die Ergun vergelyking voorstel sal bespreek word en vergelyk word met eksperimentele data. Daar word ook gewys dat ’n spesifieke porie-skaal model, wat aanpasbaar is vir verskillende geometrieë en porositeite, in baie gevalle beter is as die Ergun vergelyking. ’n Ander baie belangrike aspek van gevorderde modelle is die moontlikheid om stagnante gebiede in die gepakte strukture in ag te neem. Laasgenoemde gebiede sal die totale kontak area sowel as die intermediêre vorm demping verlaag. Die gevolgtrekking is dat wanneer deeglike modulering van dinamiese situasies in die industrie gedoen word kan dempings modelle met vertroue op ’n verskeidenheid gepakte strukture toegepas word.